Publication: Magyar Közlöny
Issue: MK-1999-107 (Year: 1999, Number: 107)
Era: 1990-2004
Section: A Magyar Nemzeti Bank az 1991. évi LX. törvény
Paragraph Index: 405

3. A pályázatnak az alábbiakat kell tartalmaznia: — a pályázó neve, székhelye, tevékenységi köre, — gazdasági tevékenységének bemutatása, külön kiemelve a tulajdonosok által is elfogadott szakképzési vonatkozású stratégiai elképzeléseket, — eddigi szakképzési tevékenységének szakképesítésenkénti bemutatását (a megtartott képzések számát, képzésben résztvevők létszámát), — korábbi vizsgaszervezési jogosultságait, az erre vonatkozó tevékenységének ismertetését, — kamara, szakmai szervezet támogató nyilatkozatát és egyéb referenciákat (név, telefonszám megjelölésével) szakmai tevékenységének megítélésére, — azon szakképesítések megnevezését, OKJ számát, amelyre a vizsgaszervezési jogosultságot kéri, — a pályázó szervezetén belül elkülönülten működő vizsgaszervező egység tárgyi és személyi feltételeinek bemutatását vizsgáztatási helyszínenként: = fő- és mellékállású elméleti és gyakorlati oktatók neve, iskolai végzettsége, a pályázónál való folyamatos foglalkoztatás kezdete, = saját rendelkezésű, illetve bérelt helységek, ingatlanok adatai, a használat jogcímének igazolásával (bérleti szerződés, tulajdoni lap stb.), — az írásbeli vizsgatételek titkos kezelését lehetővé tevő tárgyi és személyi feltételek bemutatását, — amennyiben eddig nem volt vizsgaszervezésre feljogosítva, annak a vizsgaszervezőnek a megnevezését, akivel korábban együttműködött, — a pályázó, illetve a nála alkalmazásban lévő, vagy megbízási jogviszony keretében rendszeresen foglalkoztatottak szakmai tevékenységének bemutatását (könyvkiadás, jegyzetkészítés, kutatás, szakmai továbbképzések szervezése stb.), — a minőségbiztosítás érdekében tett eddigi törekvéseinek bemutatását, dokumentálását.

Source: https://magyarkozlony.hu/hivatalos-lapok/d138919e8a5c03edf6efa4ff78c3046813b1ad08/dokumentumok/6d25b70fdb30b69fba6767b1aa29754f0db86a66/letoltes